34. schôdza NR SR - 7.deň - B. popoludní
Dátum: 2018-09-19
Poslanec: Mazurek, Milan (ĽS Naše Slovensko)
Druh vystúpenia: Vystúpenie v rozprave

62. Vážený pán predsedajúci, vážené kolegyne, kolegovia, táto novela zákona o politických stranách z dielne Slovenskej - takzvane - národnej strany, ktorá je tu predložená a o ktorej práve rokujeme v druhom čítaní, kedy sme v podstate, kedy ste teda v podstate pozmen... (reakcie z pléna, odmlčanie sa rečníka a zaznievanie gongu), kedy ste teda v podstate pozmeňujúcim návrhom v rámci spoločnej správy výrazne zmenili pôvodný obsah tejto novely a pridali doň ho body, ktoré sa tam v prvom čítaní ani len nenachádzali, a to sme ešte nevideli body, ktoré ste tam chceli pridať pôvodne, ktoré neprešli cez vaše rôzne rokovania našťastie, tak tento návrh zákona je asi takým najväčším marketingovým produktom pána Andreja Danka, predsedu Národnej rady, s ktorým sa prezentuje či už v mediálnych debatách, na nejakých stretnutiach, jednoducho všade, kde je to len možné, opakuje svoje slová o tom, ako obmedzí, resp. zreguluje činnosť politických strán na Slovensku, ako zlepší fungovanie politických strán, stransparentní ich financovanie a tak ďalej a tak ďalej. Každý sme to mohli vidieť. Práve preto si myslím, že by bolo namieste, keby som adresoval svoj prejav práve pánovi Andrejovi Dankovi a preskúmal dôvody, ktoré ho viedli k podaniu takejto novely, a, samozrejme, aj k daným pozmeňujúcim návrhom, ktoré fakticky priviedli túto novelu do stavu, ktorý tu riešime dnes, a to je stav, kedy sa určité doslova autokratické praktiky snaží strana SNS presadiť touto novelou, a ktoré skutočne nepomôžu občanom Slovenskej republiky fakticky v ničom, iba akoby tak ukolíšia ego Andreja Danka, ktorý si uvedomuje, že strana SNS vzhľadom na jeho poslednú činnosť, odkedy je opäť v parlamente, je doslova potápajúca sa loď, ktorú opúšťajú či už členovia z radovej členskej základne, alebo aj jej voliči, ktorí rozhodne nie sú spokojní s činnosťou tejto politickej strany. A takýmito možnosťami, kedy sa doslova snaží, či už zakázať iné politické strany, alebo ich obmedziť na legálnej, priamej, ústavou garantovanej politickej súťaži sa snaží si zabezpečiť akúsi možnosť ešte aj do budúcnosti sa podieľať na moci v našom štáte. Čo teda zrejme viedlo pána Andreja Danka k tomu, aby prišiel s takýmto návrhom zákona, kedy prichádza s návrhmi, ako že meno predsedu strany nemôže byť v samotnom názve strany, som, by som chcel vedieť, ako by na toto asi reagoval Andrej Hlinka, otec slovenského národa, alebo podobní politickí predstavitelia. No a keď začneme skúmať samotnú činnosť Andreja Danka v politike, dôjdeme k dôsledkom práve týchto jeho konaní. Musíme si uvedomiť, že pán Andrej Danko ako predseda Národnej rady, ako predseda Slovenskej národnej strany fakticky úplne zradil svoje predvolebné sľuby, svoj predvolebný program, svoje hodnoty, ktoré prezentoval a s ktorými chcel byť zvolený do tohto pléna. Či už išlo o jeho výroky, kedy sa stavial proti diktátu Európskej únii, kedy hovoril o tom, že Slovensko si musí ako hrdý, suverénny štát zastávať svoje právo aj v rámci európskeho kontinentu, že kedy si Slovensko musí jednoducho stáť za svojím a nerešpektovať Európsku úniu, teda bruselský diktát vo veciach, ktoré nám škodia, tak túto vec nám fakticky Andrej Danko úplne zradil. Jeho posledné vyjadrenia, keď napríklad hovoril o tom, ako to bude fantastické, keď Európska únia prijme napríklad jednotný Zákonník práce, ktorý bude fungovať v rámci všetkých členských štátov Európskej únie, je prakticky v rozpore s akoukoľvek národnou politikou, pretože globalistický a národný sú antagonistické pojmy. Pán Andrej Danko, ak si to neuvedomujete, tak v tomto prípade idete sami proti svojim údajným proklamovaným hodnotám. Hovorili ste aj tom, ako si musíme zvykať alebo ako si musíme uvedomiť, že Slovensko nemôže byť nejakou odtrhnutou súčasťou sveta, kde sa nebudú rozširovať všetky tie neresti a tzv. výhody západného sveta, že aj tu prídu tie útoky, ten multikulturalizmus, že aj tu sú, tu sa budú diať tieto veci. A toto ste ako predseda Národnej rady hovorili priamo ľuďom. Vaše reči, ktoré ste mali pred voľbami o tom, ako budete sa snažiť vyvažovať ten americký imperializmus, ktorý už úplne stratil hranice, ako sa budete snažiť nerešpektovať všetky tie nariadenia Severoatlantickej aliancie, ktoré si myslia, resp. ktoré dávajú Spojeným štátom americkým možnosť vystupovať na svetovej politickej scéne ako nejaký svetový policajt, a že budete proti tomu bojovať, že budete zastávať hrdé Slovensko, všetky tieto ste doslova spláchli. Uvedomte si, že ste teraz nakúpili za peniaze slovenských daňových poplatníkov stíhačky, predražené americké stíhačky práve od tých istých, ktorých ste pred voľbami kritizovali. Hovorili ste o tom, že tu nebudete tolerovať žiadne základne NATO, že si tu možno Američania môžu urobiť jedno-dve cvičenia, ale nebudete tolerovať základne. Aká je realita? Pozývate si tu vojakov, posielate slovenských vojakov provokovať na ruské hranice, zrádzate národ, zrádzate všetko, na čom bol pôvodný odkaz Slovenskej národnej strany vybudovaný. (Prerušenie vystúpenia predsedajúcim.) Bugár, Béla, podpredseda NR SR 63. Pán poslanec, chcem vás opýtať, k čomu vystupujete? Mazurek, Milan, poslanec NR SR 64. Pán predsedajúci, bol by som, akože akceptoval by som vašu námietku, keby som nebol na tejto schôdzi svedkom snáď desiatok rôznych vystúpení - aj v druhom čítaní -, ktoré sa absolútne netýkali návrhov zákona, vtedy by som to akceptoval, keby nešlo aj o vašich poslancov, ale v tomto prípade, keď vám vadí obsah môjho prejavu, tak to jednoducho akceptovať nebudem. (Prerušenie vystúpenia predsedajúcim.) Bugár, Béla, podpredseda NR SR 65. Ale musíte vstupovať k zákonu, ktorý sa volá alebo hovorí o tom, ako má vypadať politická strana, takže... ( Reakcie z pléna.) No prepáčte, o tom nehovoril, hovorí o pánovi podpredsedovi, teda predsedovi Národnej rady. A čo, čo to má spoločné s týmto zákonom? Prepáčte. Nech sa páči, pokračujte. Mazurek, Milan, poslanec NR SR 66. Ďakujem pekne za možnosť pokračovať ďalej, dúfam, že takýto budete aj ku koaličným poslancom, keď... (Prerušenie vystúpenia predsedajúcim.) Bugár, Béla, podpredseda NR SR 67. Vždy som bol taký. Mazurek, Milan, poslanec NR SR 68. Samozrejme. Bugár, Béla, podpredseda NR SR 69. A budem taký. Mazurek, Milan, poslanec NR SR 70. Samozrejme. Bugár, Béla, podpredseda NR SR 71. Keď chcete, môžem použiť to, čo mi právo dáva teda podľa zákona, že zastavím rokovanie, keď chcete, aj toto sa dá. Bol som taký, už som to aj urobil. Takže pokračujte. Mazurek, Milan, poslanec NR SR 72. Keď vám to bude vyhovovať, kľudne využite svoje práva, ja vás rešpektujem. Viete, tento návrh zákona, ktorým sa naozaj Slovenská národná strana snaží obmedziť slobodný, demokratický výkon práv jednoducho zvolených funkcionárov politickej strany, ktorými svojimi staťmi jednoducho naozaj pripomína rôzne autokratické režimy, a tuto aj uvedomme si, že toto je stále len ten prvý krok, s ktorými Slovenská národná strana prichádza a ktorý naozaj len takouto prvou cestičkou, taký, tak otvára tie dvere, tie vráta pre Andreja Danka, ktorý chce fakticky aj s tými poslednými jeho vystúpeniami aj s tými uzneseniami, ktoré tu dáva, podľa môjho názoru úplne zlikvidovať aj posledné zvyšky demokracie, ktoré v štáte ešte ostali, tak v spojitosti s týmto návrhom zákona je podľa mňa dôležité občanom Slovenskej republiky, keďže pán Andrej Danko, predkladateľ tohto návrhu, tu nie je, nie je ani v budove, ani asi v Bratislave tak je podľa mňa dôležité občanom vysvetliť pohnútky, ktoré ho podľa môjho názoru viedli k podaniu takéhoto návrhu zákona. Pretože stretávam sa častokrát na rôznych akciách aj s členmi Slovenskej národnej strany, ktorí sú absolútne nespokojní s týmto predsedom, ktorí opakovane tvrdia, že ich možno už len nejaké kšefty alebo nejaké ekonomické záujmy držia v tejto strane, ale nesúhlasia s tým samým, čo ich poslanci robia, čo sami predkladajú do tohto pléna. No a keďže Slovenská národná strana okrem úplnej, naozaj úplnej neschopnosti riadi štát, ukázala, že jej naozaj nejde o národ, že jej naozaj nejde o štát, že jej nejde ani o hrdosť, ani o kresťanskú vieru, veď si to spomíname: nikto sa nebude s islamu vysmievať, popierať ho - slová predsedu Národnej rady, ktorý hovorí, že je národniar a že je kresťan. Absolútne neprijateľné, nepredstaviteľné ešte donedávna, dnes, bohužiaľ, realita. No a práve to, že ste sklamali voličov svojej strany, že sklamali, že neustále zvyšujete tú mieru sklamania svojich vlastných členov, vás potom vedie, Andrej Danko, k predkladaniu takýchto noviel zákonov, ktoré naozaj, naozaj otvárajú cestu kedy sa Slovensko premení na nejaký autokratický režim, ktorý už nebude mať nič spoločné s demokraciou. A môžeme to vidieť aj na tom vašom poslednom uznesení, ktoré ste tu predložili. Je skutočne podľa môjho názoru hanbou, keď predseda Národnej rady Slovenskej republiky na tlačových konferenciách doslova prosí médiá, aby naňho neútočili, aby útočili na tých iných, na tých zlých, lebo on nie je ich nepriateľ. Keď predseda Národnej rady ako nejaké malé šteniatko doslova skuvíňa pred médiami ako nejakým božstvom, ktoré to tu celé riadi, nechajte mňa na pokoj, pomôžte mi v boji proti tým zlým, ja nie som ten zlý, naozaj, mne môžete veriť. Veď to je nepredstaviteľná potupa, doslova potupa funkcie predsedu Národnej rady ako druhého najvyššieho ústavného činiteľa! Donedávna ešte nepredstaviteľné, dnes úplne realita. A práve preto aj, pán Bugár, je dôležité hovoriť o dôvodoch, ktoré viedli k tomuto návrhu zákona, pretože tu otvárame skutočne tie nožnice, ktoré neskôr budú viesť k odstráneniu demokracie, a ja mám právo z pozície poslanca Národnej rady, z tohto pléna varovať občanov Slovenskej republiky, k čomu tu môže dôjsť, keď Andrejovi Dankovi necháme voľné ruky. Keď mu necháme voľné ruky, aby tu zavádzal tieto chorobné protidemokratické nariadenia, pravidlá, zákony, ktoré naozaj oklieštia ústavné demokratické práva občanov Slovenskej republiky. Skutočne, ak by som mal povedať pravdu, mám v posledných mesiacoch, možno posledného polroka, možno aj rok dojem, že pán Andrej Danko je agentom cudzej moci. Uvedomme si to! Pán Andrej Danko prichádza s návrhmi, s nariadeniami, s nápadmi, ktoré sa až podozrivo podobajú návrhom, ktoré by predložil možno nejaký poslanec knesetu, možno nejaký predseda vlády Izraela, ale nie predseda Slovenskej národnej strany. Uvedomme si, že odkedy sa pán Andrej Danko vrátil z Izraela, prichádza s jedným chorobným protidemokratickým návrhom za druhým. A ja sa preto chcem aj opýtať z tohto miesta, keď si to náhodou pán Andrej Danko vypočuje, on rád reaguje na tlačových konferenciách, možno môže aj na toto reagovať, či je agentom cudzej moci, či zastupuje národnoštátne záujmy ako druhý najvyšší ústavný činiteľ, alebo je mu prednejší, ako to uvádza vo svojom uznesení, to už asi bude aj nebezpečné to hovoriť, štát Izrael pred štátom Slovensko. Čo je vám prednejšie? Čo je vášmu srdcu bližšie? Na čom vám záleží viac? Pretože z vašich posledných činov, z vašich posledných predkladaných návrhov, uznesení vyzerá, že naozaj ten Izrael vám je bližší a že ste agentom cudzej moci. A to by bolo naozaj veľmi nebezpečné! Veď si len predstavme stav, že by druhý najvyšší ústavný činiteľ, predseda Národnej rady Slovenskej republiky bol agentom cudzej moci, ktorý by tu prinášal návrhy, uznesenia, zákony, ktoré by obmedzovali demokraciu a slobodu slova slovenským občanom v záujme cudzej moci. Tentokrát konkrétne Izraela. Pretože mnohým to možno bolo ešte nepredstaviteľné, aby predseda Slovenskej národnej strany navrhoval potrestanie poslancov Národnej rady len za to, že legitímne kritizujú zahraničnú politiku jedného štátu, ktorý je jeho srdcu naozaj blízky. Len za to, že otvorene kritizujú a hovoria to, čo hovorili mnohí iní, dokonca držitelia Nobelovej ceny, biskupi, možno aj pápeži, len za toto dávať poslancom pokuty. Dnes je to realita! Takéhoto máme predsedu Národnej rady. Ale čo je v konečnom dôsledku najhoršie a demonštruje to nie len celé toto plénum, koalíciu, vládu, ale hlavne Andreja Danka, vy ste sa absolútne odtrhli od problémov bežných ľudí. Vy ste sa absolútne odtrhli od toho, čo ľudí trápi, od ich životných podmienok, od bezpečnosti v našom štáte. Veď tu sa pán Pellegrini vyjadril, že, nedávno, že pán Gašpar, ktorého ste dali na nejakú tú funkciu poradcovskú, zastupuje takú úplne nedôležitú vec, akože je cigánska kriminalita na východe, absolútne nedôležitá vec pre túto koalíciu. Vy ste sa všetci odtrhli od problémov bežných ľudí a riešite skutočne veci, ktoré sú z pohľadu, z pohľadu bežného človeka, človeka, ktorý tvrdo pracuje na rozdiel od vás, považované za absolútne nezmysly. Ako sa človek naje z toho alebo ako sa človeku zlepšia, Slovákovi, jeho životné podmienky, keď tu prijmete nejaký diskriminačný autokratický zákon o politických stranách? Ako sa zlepšia jeho podmienky, keď tu prijmete nejaké uznesenie o antisemitizme a podobných veciach? Vy ste Slovenská národná strana, ktorá by mala pracovať pre ľudí! Ako sa zlepšia podmienky života slušných pracujúcich ľudí, keď budete nakupovať stíhačky? Pán predsedajúci, hovorili ste, že rovnako ako ku mne, ale aj k poslancom SaS vás nevidím takých aktívnych. No, už teraz stíchli, ale doteraz sa veselo zabávali. (Prerušenie vystúpenia predsedajúcim.) Bugár, Béla, podpredseda NR SR 73. Tak dobre! Mazurek, Milan, poslanec NR SR 74. Tak môžete odísť pán Klus, mne chýbať nebudete. Dobre, späť k téme a na záver. Keďže, pán Danko, odchádzajú vám voliči, odchádzajú vám členovia a vy si dobre uvedomujete, že prichádzajú k nám, k Ľudovej strane Naše Slovensko, k poslednej národnej a kresťanskej strane, tak prichádzate s takýmito návrhmi, ktoré sú priamo, jasne a zreteľne zamerané voči určitým politickým subjektom, ktoré vychádzajú z vášho egoizmu, z vašej vlastnej neschopnosti zaujať ľudí na Slovensku skutočným politickým programom, skutočnou prácou pre národ, skutočným, ako to vy hovoríte, štátnickým umením a podobne, ale z vášho strachu, z toho, že raz môžete byť nahradený a možno aj potrestaný za to, čo ste na slovenskom národe napáchali. Veď keby sme sa opýtali bývalých zamestnancov Lesostavu Revúca, či si mysleli v tej dobe, že tunelár a privatizér, ktorý vykradol celý podnik, raz bude druhým najvyšším ústavným činiteľom, tak by tomu jednoducho asi neverili, chytali by sa za hlavu, že tak hlboko slovenský národ jednoducho padnúť nemôže, že tak hlboko Slovenská republika nemôže klesnúť, ale dnes je to realitou. To znamená, tieto snahy budú pretrvávať, ale ja verím, keďže poslancov, či už týchto štandardných fiktívnych opozičných strán, alebo poslancov vládnej koalícii, nepresvedčím o tom, že za takýto návrh zákona nemajú hlasovať, verím tomu, že sa občanom otvoria oči a pochopia, že Slovenská národná strana, takzvane, už dávno nie je národná a že sa kľudne môže premenovať, ja neviem, na slovenskú sionistickú stranu alebo podobne, čo by omnoho viac vystihovalo skutočnú podstatu jej aktuálnej politickej činnosti. Ďakujem.